O conchunto arquitectonico, formato por bellas 1.500 viviendas, se construyó en a decada de 1960 en o puesto a on que bi heba unas balsas formatas por o río Ebro. En l'anyo 1380 o curso d'Ebro cambeó dimpués d'una gran riada, tornando a lo suyo cauz antigo en 1461 y dixando en ista zona unas balsas que podeban veyer-se encara en os mapas de l'anyo 1711 y que ixecoron a la fin d'o sieglo XIX metendo materials d'obras feitas en atros puestos d'a ciudat. En fotografías aerias de l'anyo 1956 encara se i veyen, pero pocos anyos dimpués se construyoron as viviendas y o parque.